Source: https://www.slov-lex.sk/pravne-predpisy/-/SK/ZZ/1995/303/19980101.html
Timestamp: 2020-02-28 05:52:26+00:00
Document Index: 13312812

Matched Legal Cases: ['§ 41', '§ 5', '§ 15', '§ 2', '§ 6', '§ 16', '§ 5', '§ 46', '§ 13', '§ 16', '§ 21', '§ 6', '§ 14', '§ 73', '§ 49', '§ 50']

Časová verzia predpisu účinná od 01.01.1998 do 07.12.1998
záväznou úlohou účel použitia prostriedkov štátneho rozpočtu podľa zákona o štátnom rozpočte na príslušný rozpočtový rok,
záväzným limitom výška výdavku štátneho rozpočtu, ktorú nemožno prekročiť, určená zákonom o štátnom rozpočte na príslušný rozpočtový rok,
Limit výdavkov štátneho rozpočtu a maximálnu výšku schodku alebo minimálnu výšku prebytku štátneho rozpočtu na rozpočtový rok schvaľuje Národná rada Slovenskej republiky (ďalej len „národná rada“) zákonom o štátnom rozpočte. V zákone o štátnom rozpočte sa rozpočtuje aj výška príjmov štátneho rozpočtu. Zákonom o štátnom rozpočte na príslušný rozpočtový rok možno ustanoviť, že niektoré príjmy rozpočtových kapitol sú záväznými ukazovateľmi rozpočtovej kapitoly. Prílohou zákona o štátnom rozpočte sú údaje o príjmoch a výdavkoch rozpočtových kapitol.
príjmy zo splácania poskytnutých úverov a návratných finančných výpomocí zo štátneho rozpočtu a z predaja cenných papierov, ak osobitný zákon neustanovuje inak,
úvery prijaté vládou Slovenskej republiky (ďalej len „vláda“) a úroky z týchto úverov,
výnosy z cenných papierov nadobudnutých od iných emitentov alebo prostriedky získané predajom štátnych cenných papierov,
výnosy z predaja majetku vo vlastníctve Slovenskej republiky, ak osobitný zákon alebo všeobecne záväzný právny predpis podľa § 41 ods. 5 neustanovuje inak,
výdavky na splácanie štátneho dlhu Slovenskej republiky, na emisiu štátnych cenných papierov, na ich splácanie a na úhradu výnosov z nich, ako aj výdavky na nákup cenných papierov od iných subjektov,
splátky úverov a úroky z prijatých úverov, ako aj splátky nesplatených úverov vrátane úrokov, za ktoré prevzal štát záruky,
Prostriedky štátneho rozpočtu podľa odsekov 1 a 2 možno poskytovať podľa zákona o štátnom rozpočte na príslušný rozpočtový rok na konkrétne akcie alebo na vopred určené okruhy potrieb. Rozpočtované prostriedky štátneho rozpočtu možno použiť len do konca rozpočtového roka, a to v rozsahu a na účely ustanovené zákonom o štátnom rozpočte na príslušný rozpočtový rok. Súčasne sa musia dodržať všetky podmienky ich poskytnutia určené ministerstvom alebo správcom rozpočtovej kapitoly, prípadne určených v zmluve o poskytnutí rozpočtových prostriedkov. Právnické osoby a fyzické osoby, ktorým sa poskytli prostriedky zo štátneho rozpočtu podľa odseku 2, sú povinné viesť tieto prostriedky na samostatnom účte v banke; výnosy z týchto prostriedkov sú príjmom štátneho rozpočtu [§ 5 ods. 1 písm. l)].
Návratnú finančnú výpomoc podľa odseku 5 možno poskytnúť na základe zmluvy o návratnej finančnej výpomoci uzatvorenej medzi ministerstvom a prijímateľom návratnej finančnej výpomoci, pričom na poskytnutie návratnej finančnej výpomoci podľa odseku 5 písm. a) sa vzťahuje § 15 ods. 3 a 4. V zmluve musí byť dohodnutý úrok, doba, na ktorú sa návratná finančná výpomoc poskytuje, a spôsob jej splácania. Doba, na ktorú sa návratná finančná výpomoc poskytuje, nemôže byť dlhšia ako štyri roky. Poskytnutú návratnú finančnú výpomoc nemožno zmeniť na iný druh finančného vzťahu. Pri poskytovaní návratných finančných výpomocí podľa odseku 5 písm. b) a c) nie je úrok predmetom zmluvy.
Ak vláda nepredloží návrh štátneho rozpočtu na nasledujúci rozpočtový rok národnej rade do 31. decembra bežného roka, rozpočtové hospodárenie sa spravuje štátnym rozpočtom predchádzajúceho rozpočtového roka, pričom výdavky jednotlivých rozpočtových kapitol nesmú v každom mesiaci rozpočtového roka prekročiť 1/12 štátneho rozpočtu schváleného na predchádzajúci rozpočtový rok s výnimkou rozpočtovej kapitoly Štátny dlh a s výnimkou úhrady zákonom nárokovateľných dávok a príspevku do Fondu zamestnanosti Slovenskej republiky za zamestnancov štátnych rozpočtových organizácií a štátnych príspevkových organizácií a poistného plateného štátom podľa osobitných zákonov.3)
Ministerstvo vypracúva návrh štátneho rozpočtu na príslušný rozpočtový rok v súčinnosti so správcami rozpočtových kapitol, s obcami, so správcami štátnych fondov a s Fondom národného majetku Slovenskej republiky. V návrhu štátneho rozpočtu ďalej určuje vybrané údaje a finančné vzťahy k verejnoprávnym inštitúciám a k Národnej banke Slovenska.
Vláda predkladá národnej rade na schválenie návrh štátneho rozpočtu na nasledujúci rozpočtový rok do 15. novembra bežného roka, ak národná rada nerozhodne inak.
Správcovia rozpočtových kapitol, obce, štátne fondy a verejnoprávne inštitúcie, ktoré netvoria rozpočtovú kapitolu, subjekty, ktorým sa poskytujú prostriedky zo štátneho rozpočtu, subjekty, za ktoré štátny rozpočet prevzal štátne záruky za bankové úvery, a ďalšie subjekty podľa osobitného predpisu8) sú povinné v určených lehotách predkladať ministerstvu požadované údaje o hospodárení a stave majetku a záväzkov pre potreby zostavenia štátneho rozpočtu, štátneho záverečného účtu a hodnotenia plnenia štátneho rozpočtu a zúčtovania finančných vzťahov so štátnym rozpočtom. Národná banka Slovenska (ďalej len „národná banka“) je povinná v určených lehotách predkladať ministerstvu požadované údaje pre potreby zostavenia štátneho rozpočtu, štátneho záverečného účtu a hodnotenia plnenia štátneho rozpočtu a zúčtovania finančných vzťahov so štátnym rozpočtom.
Rozpočet rozpočtovej kapitoly podľa § 2 ods. 1 písm. a) bodov 1 až 6 obsahuje
Právnické osoby a fyzické osoby, ktorým sa poskytujú prostriedky zo štátneho rozpočtu, zodpovedajú za hospodárenie s nimi a môžu ich použiť len na podklade rozpočtových limitov výdavkov otvorených v národnej banke. Podrobnosti postupu a spôsoby otvárania rozpočtových limitov výdavkov ustanoví ministerstvo všeobecne záväzným právnym predpisom.
Rozpočtové prostriedky na úhradu výdavkov nemožno poukazovať vopred okrem výdavkov na
výplatu platov a miezd za druhú polovicu decembra vrátane náhrad platov a miezd a cestovného vyplateného súčasne s platom alebo so mzdou,
odvod poistného do poistných fondov a príspevku do Fondu zamestnanosti Slovenskej republiky z platov a miezd podľa písmena a) vrátane odvodu poistného za osoby, za ktoré platí štát,3)
úhradu pozastávok a akreditívov v prospech zahraničných osôb pri dodávkach výkonov a tovarov, a to len ak to bolo v zmluve dohodnuté,
úhradu preddavkov, ak boli dohodnuté v zmluve,
dávky podľa osobitného zákona vyplácané za mesiac december.
Ak na úhradu nevyhnutného výdavku neboli v rozpočte rozpočtovej kapitoly zabezpečené potrebné prostriedky, môže ich správca rozpočtovej kapitoly zabezpečiť predovšetkým presunom prostriedkov v rámci svojho rozpočtu. Pri vykonávaní rozpočtových presunov v právomoci správcu rozpočtovej kapitoly nemožno meniť záväzné úlohy a záväzné limity rozpočtu rozpočtovej kapitoly.
O presunoch rozpočtových prostriedkov medzi rozpočtovými kapitolami pri dodržaní záväzných úloh a celkových záväzných limitov štátneho rozpočtu rozhoduje ministerstvo po dohode s príslušnými správcami rozpočtových kapitol, ktoré toto rozhodnutie o presune vykonajú vo svojich rozpočtoch. V prípade, že nedôjde k dohode, rozhoduje vláda na návrh ministra financií.
spojené s nadobudnutím dedičstva,
z prijatého poistného plnenia zo zmluvného alebo zo zákonného poistenia,
prijaté od iných subjektov formou dotácie (grantu),
získané z príjmov z podnikateľskej činnosti po zdanení.
Prostriedky uvedené v odseku 1 môže rozpočtová organizácia použiť len prostredníctvom príjmov a výdavkov svojho rozpočtu s výnimkou prostriedkov podľa odseku 1 písm. e), ak sú poskytnuté zo zahraničia v cudzej mene na platbu do zahraničia. O sumu týchto prostriedkov je zriaďovateľ povinný povoliť prekročenie rozpočtového limitu výdavkov.
do výšky skutočne dosiahnutých vyšších príjmov v príslušnom rozpočtovom roku s výnimkou dosiahnutých vyšších príjmov podľa odseku 1,
o poistné plnenie zo zmluvného alebo zo zákonného poistenia preukázateľne prijaté v predchádzajúcom rozpočtovom roku, ak rozpočtová kapitola nemala z tohto dôvodu povolené prekročenie limitu výdavkov v predchádzajúcom rozpočtovom roku.
Zriaďovateľ upraví limit výdavkov podľa odsekov 2 a 3 len tej organizácii, ktorá toto prekročenie dosiahla.
Ak by prekročenie limitu výdavkov s výnimkou podľa odseku 1 ovplyvnilo záväzné úlohy a záväzné limity rozpočtu rozpočtovej kapitoly, môže správca rozpočtovej kapitoly povoliť takéto prekročenie len so súhlasom ministerstva.
Ministerstvo viaže v rozpočte rozpočtovej kapitoly rozpočtové prostriedky, ak táto poruší rozpočtovú disciplínu.
štátna rozpočtová organizácia poruší rozpočtovú disciplínu.
V prípade dočasného nesúladu medzi príjmami a výdavkami štátneho rozpočtu rozhoduje o viazaní rozpočtových prostriedkov na návrh ministerstva vláda, alebo na základe jej splnomocnenia minister financií. Tieto prostriedky sa nemôžu použiť bez súhlasu orgánu, ktorý o viazaní rozhodol.
rezerva na zabezpečenie platobnej schopnosti poisťovní a na krytie potreby Fondu zamestnanosti Slovenskej republiky podľa osobitných predpisov,5)
Z rezervy na štátne záruky za bankové úvery podnikateľom sa poskytujú plnenia veriteľom vyplývajúce z ručiteľských zmlúv uzatvorených na základe rozhodnutia vlády o prevzatí štátnej záruky za bankové úvery podnikateľom. Ak záväzok voči veriteľovi za podnikateľa plní štát v rámci štátnej záruky, toto plnenie sa považuje za poskytnutie návratnej finančnej výpomoci podľa § 6 ods. 5 písm. a).
vypracúva návrh rozpočtu rozpočtovej kapitoly v súlade s vládnym návrhom zákona o štátnom rozpočte a predkladá ho príslušnému orgánu národnej rady v termíne do 15. novembra rozpočtového roka,
rozpisuje schválené záväzné úlohy, záväzné limity a záväzné ukazovatele rozpočtovej kapitoly, a to na vlastné rozpočtové hospodárenie a pre rozpočtové organizácie a príspevkové organizácie vo svojej pôsobnosti; záväzné úlohy, záväzné limity a záväzné ukazovatele rozpisuje pre jednotlivé rozpočtové organizácie a príspevkové organizácie v rozsahu ustanovenom týmto zákonom a zákonom o štátnom rozpočte na príslušný rok,
schvaľuje rozpočtové opatrenia, ktoré možno vykonať bez zmeny záväzných úloh, záväzných limitov a záväzných ukazovateľov rozpočtovej kapitoly,
Ústredný orgán štátnej správy Slovenskej republiky,12) ak má na to rozpočtované prostriedky v súlade so zákonom o štátnom rozpočte na príslušný rozpočtový rok alebo z prostriedkov získaných na základe darovacej zmluvy alebo na základe zmluvy o združení,11) môže
vložiť rozpočtové prostriedky ako vklad do majetku inej právnickej osoby.
Rozpočtová organizácia a príspevková organizácia poskytujú svoje výkony odplatne v súlade s platnými právnymi predpismi,13) ak osobitný predpis neustanoví inak. Rozpočtové organizácie si navzájom poskytujú výkony vo svojej pôsobnosti bezplatne.
Rozpočtová organizácia nemôže nakupovať a emitovať cenné papiere s výnimkou podľa § 16 ods. 3 alebo podľa osobitného predpisu, ani vystavovať zmenky, ani ich prijímať.
Rozpočtová organizácia nemôže prijať ani poskytovať úvery, ani vstupovať do úverových vzťahov ako ručiteľ s výnimkou podľa § 5 ods. 1 písm. d) a podľa § 46 ods. 4.
Rozpočtová organizácia a príspevková organizácia vyporiadajú majetok získaný výkonom spoločnej činnosti financovanej zo združených prostriedkov podľa odseku 1 podľa osobitného predpisu.11) Rozpočtová organizácia a príspevková organizácia sú povinné pre prípad rozpustenia združenia dohodnúť v zmluve o združení podiel na majetku získanom spoločnou činnosťou zodpovedajúci výške nimi vložených prostriedkov.
Ak rozpočtová organizácia prijme rozpočtové prostriedky podľa § 13 ods. 1 písm. a) a e), vedie ich na samostatnom mimorozpočtovom účte.
Rozpočtové organizácie sú právnické osoby štátu alebo obce, ktoré sú svojimi príjmami a výdavkami zapojené na štátny rozpočet alebo na rozpočet obce. Hospodária samostatne podľa schválených rozpočtov s prostriedkami, ktoré im určí ústredný orgán alebo obec v rámci svojho rozpočtu.
Funkciu zriaďovateľa vo vzťahu k ústrednému orgánu ako rozpočtovej organizácii a vo vzťahu k verejnoprávnej inštitúcii, ktorá má samostatnú rozpočtovú kapitolu a je zriadená zákonom, plní na účely tohto zákona ministerstvo.
Zriaďovateľ môže zriadiť na plnenie svojich úloh v rozsahu svojej pôsobnosti rozpočtovú organizáciu alebo príspevkovú organizáciu len s predchádzajúcim písomným súhlasom ministerstva. Zriaďovateľ nemôže zriadiť rozpočtovú organizáciu alebo príspevkovú organizáciu na plnenie tých úloh, ktoré pre zriaďovateľa vyplývajú z osobitných predpisov.15) Ak je zriaďovateľom obec, súhlas ministerstva sa nevyžaduje.
Zriaďovateľ vydá o zriadení rozpočtovej organizácie alebo príspevkovej organizácie zriaďovaciu listinu, v ktorej je povinný uviesť základné verejnoprospešné činnosti alebo verejné funkcie, pre ktoré sú tieto organizácie zriadené, pričom tieto činnosti nemôžu mať podnikateľský charakter. Obsah zriaďovacej listiny ustanoví ministerstvo všeobecne záväzným právnym predpisom.
Rozpočtová organizácia a príspevková organizácia s výnimkou podľa § 16 ods. 3 a § 21 ods. 4 písm. b) nemôže byť zakladateľom ani zriaďovateľom inej právnickej osoby.18)
Zdrojom štátneho fondu sú vlastné príjmy. Ako doplnkový zdroj štátneho fondu možno poskytnúť dotáciu zo štátneho rozpočtu v rozsahu schválenom zákonom o štátnom rozpočte na príslušný rozpočtový rok. Dotáciu zo štátneho rozpočtu je štátny fond povinný viesť na samostatnom účte a prostriedky z tejto dotácie nemožno poskytnúť na financovanie miezd a platov. Zdroje štátneho fondu a spôsob použitia jeho prostriedkov sú vymedzené zákonom, ktorým sa štátny fond zriaďuje.
Rozpočtová organizácia zostavuje svoj rozpočet príjmov a výdavkov. Pritom sa riadi záväznými úlohami a záväznými limitmi štátneho rozpočtu a ďalšími úlohami a limitmi určenými zriaďovateľom.
Zriaďovateľ určí, ktoré vnútorné organizačné jednotky v rámci rozpočtovej organizácie v jeho pôsobnosti budú hospodáriť iba so zvereným preddavkom, ktorý sa vedie na bežnom účte preddavkovej organizácie. Zriaďovateľ zároveň určí výšku preddavku a obdobie, na ktoré sa poskytuje, prípadne na to splnomocní rozpočtovú organizáciu, na ktorej rozpočet je vnútorná organizačná jednotka hospodáriaca s preddavkom zapojená. Rozpočtová organizácia, z ktorej rozpočtu sa preddavok poskytuje, zúčtuje príjmy a výdavky týchto vnútorných organizačných jednotiek najneskôr do konca rozpočtového roka. Vnútorné organizačné jednotky nie sú právnickými osobami.
Rozpočtová organizácia sústreďuje všetky príjmy svojho rozpočtu s výnimkou príjmov uvedených v odseku 4 na svojom príjmovom rozpočtovom účte a realizuje všetky svoje výdavky zo svojho výdavkového rozpočtového účtu zriadených v národnej banke. Rozpočtová organizácia môže sústreďovať svoje príjmy na iných účtoch a realizovať rozpočtové výdavky z iných účtov len v prípadoch ustanovených týmto zákonom alebo osobitným zákonom, alebo ak to vyplýva z medzinárodnej zmluvy.
Finančný vzťah medzi zriaďovateľom a príspevkovou organizáciou je určený záväznými úlohami a záväznými limitmi štátneho rozpočtu a ďalšími úlohami a limitmi určenými zriaďovateľom.
Príspevková organizácia uhrádza výdavky na prevádzkovú činnosť, opravy a údržbu hmotného majetku, ako aj na obstaranie hmotného a nehmotného majetku prednostne z vlastných zdrojov. V prípade, že vlastné zdroje nepostačujú na krytie uvedených potrieb, zriaďovateľ môže poskytnúť príspevkovej organizácii príspevok.
Výška príspevku na bežné výdavky a jeho čerpanie v priebehu rozpočtového roka je viazané na jednotku výkonu, ktorú určí zriaďovateľ po dohode s ministerstvom. Ak príspevok nemožno viazať na jednotku výkonu, jednotka výkonu sa neurčuje. Príspevok nezahŕňa výdavky na riešenie úloh v oblasti vedy a výskumu.
Príspevková organizácia financuje obstarávanie hmotného a nehmotného majetku z vlastných zdrojov. V prípade, že vlastné zdroje nekryjú potreby príspevkovej organizácie, zriaďovateľ určí výšku príspevku na obstaranie ním určeného konkrétneho hmotného a nehmotného majetku. Ak pri obstarávaní dôjde k prekročeniu rozpočtových nákladov, určený príspevok sa nemení.
Rozsah obstarávania hmotného a nehmotného majetku príspevkovej organizácie vrátane jeho technického zhodnotenia je určený výškou prostriedkov vo fonde reprodukcie.
Ministerstvo vykonáva kontrolu hospodárenia s prostriedkami štátneho rozpočtu v rozpočtových kapitolách a v štátnych fondoch.
Hospodárenie s prostriedkami štátneho rozpočtu a pridelených prostriedkov štátnych fondov rozpočtovým a príspevkovým organizáciám a čerpanie a využitie prostriedkov štátneho rozpočtu a prostriedkov štátnych fondov poskytnutých obciam, právnickým osobám a fyzickým osobám kontrolujú územné finančné orgány.27) V prípade potreby môže kontrolu vykonať ministerstvo.
Ministerstvo má právo na získavanie údajov o stavoch a operáciách na príjmových a výdavkových účtoch štátneho rozpočtu, štátnych finančných aktív a pasív a štátnych účelových fondov, ktoré vedie národná banka.
Ústredný orgán má právo na získavanie údajov o stavoch a operáciách na príjmových a výdavkových rozpočtových účtoch rozpočtových organizácií a príspevkových organizácií v jeho pôsobnosti, ktoré vedie národná banka. Ústredný orgán má aj právo na získavanie údajov o stavoch a operáciách na výdavkových rozpočtových účtoch iných subjektov vedených v národnej banke, na ktoré boli poskytnuté prostriedky z rozpočtu jeho rozpočtovej kapitoly.
Národná banka je povinná poskytovať údaje podľa odseku 2 aj ministerstvu.
Vláda alebo na základe jej splnomocnenia minister financií môže v rozsahu a za podmienok určených zákonom o štátnom rozpočte povoliť uskutočnenie výdavku nevyhnutného pre hospodárstvo Slovenskej republiky a nezabezpečeného v štátnom rozpočte.
súhrn splátok úverov v rozpočtovom roku a novoposkytnutých štátnych záruk za bankové úvery poskytnuté podnikateľom v rozpočtovom roku nepresiahne 15 % výšky celkových rozpočtovaných príjmov štátneho rozpočtu v tomto roku a
inú dobu, aká je uvedená v § 6 ods. 6, na ktorú sa pri realizovaných štátnych zárukách za bankové úvery poskytuje podnikateľom návratná finančná výpomoc.
Ak štátna rozpočtová organizácia poruší rozpočtovú disciplínu, ministerstvo viaže v rozpočte príslušnej rozpočtovej kapitoly za podmienok podľa § 14 prostriedky vo výške, v akej sa porušila rozpočtová disciplína. Subjekt, ktorý zistí porušenie rozpočtovej disciplíny v štátnej rozpočtovej organizácii, je povinný oznámiť túto skutočnosť ministerstvu, ktoré viaže prostriedky podľa predchádzajúcej vety. Na zamedzenie tvrdosti zákona môže ministerstvo čiastočne uvoľniť viazanie. Ustanovenia odsekov 2 a 3 sa nepoužijú. Rovnaký postup uplatňuje obec, ak jej rozpočtová organizácia poruší rozpočtovú disciplínu.
Odvod spolu s penále, ktoré pri kontrolovanom subjekte nepresiahnu sumu 3 000 Sk, sa neukladá. Viazanie, ktoré v štátnej rozpočtovej organizácii nepresiahne sumu 3 000 Sk, sa nevykoná.
Na zamedzenie tvrdosti zákona môže po právoplatnosti rozhodnutia o uložení odvodu podľa odseku 3 alebo 5 povoliť úľavy z penále za porušenie rozpočtovej disciplíny, odklady platenia alebo splátky odvodu a penále
ministerstvo alebo ním poverený územný finančný orgán, ak ide o prostriedky štátneho rozpočtu alebo rozpočtu štátneho fondu; v prípade obce môže povoliť aj čiastočnú úľavu z odvodu,
Štátny záverečný účet zahŕňa výsledky hospodárenia s prostriedkami štátneho rozpočtu za príslušný rozpočtový rok. Prílohou štátneho záverečného účtu sú záverečné účty štátnych fondov, vybrané údaje hospodárenia obcí a zhodnotenie poskytnutých štátnych záruk za bankové úvery poskytnuté podnikateľom.
Ústredné orgány zostavujú o výsledkoch svojho ročného rozpočtového hospodárenia záverečný účet a prerokúvajú ho v príslušných orgánoch národnej rady. Záverečný účet rozpočtovej kapitoly Všeobecná pokladničná správa a Štátny dlh predkladá minister financií. Súčasťou záverečného účtu rozpočtovej kapitoly Štátny dlh je aj prehľad o pokladničných operáciách kapitoly Štátny dlh, ktoré nie sú súčasťou rozpočtu.
Návrh štátneho záverečného účtu zostavuje ministerstvo v súčinnosti s rozpočtovými kapitolami a obcami a predkladá ho vláde spolu s návrhom na použitie prebytku rozpočtového hospodárenia alebo na úhradu jeho schodku. Vláda predkladá návrh štátneho záverečného účtu národnej rade najneskôr do šiestich mesiacov po ukončení rozpočtového roka. O použití prebytku rozpočtového hospodárenia Slovenskej republiky alebo o spôsobe úhrady schodku rozhoduje národná rada na návrh vlády.
Ministerstvo riadi práce na zostavení štátneho záverečného účtu a usmerňuje práce na zostavení záverečných účtov štátnych fondov.
Štátne finančné aktíva Slovenskej republiky sú prostriedky Slovenskej republiky vytvorené z výsledkov rozpočtového hospodárenia minulých rokov a z ďalších finančných operácií Slovenskej republiky. Štátne finančné pasíva sú záväzky Slovenskej republiky z minulých rokov.
Evidenciu štátnych finančných aktív a pasív Slovenskej republiky vedie ministerstvo, ak osobitný zákon neustanoví inak.
Ministerstvo predkladá vláde prehľad o štátnych finančných aktívach a pasívach Slovenskej republiky.
Verejnoprávna inštitúcia zriadená zákonom, ktorá má v štátnom rozpočte samostatnú rozpočtovú kapitolu, hospodári ako príspevková organizácia, ak osobitný zákon neustanovuje inak.
na preklenutie dočasného nesúladu medzi príjmami a výdavkami štátneho rozpočtu v rozpočtovom roku
vydávať štátne pokladničné poukážky,32)
rozhodnúť o vydaní štátnych pokladničných poukážok32) na krytie pokladničného schodku štátneho rozpočtu vykázaného k 31. decembru rozpočtového roka až do vyriešenia úhrady tohto schodku,
vykonávať úverové operácie na finančnom trhu potrebné na výmenu alebo na zaplatenie vnútorných alebo zahraničných dlhov splatných v bežnom rozpočtovom roku a uhrádzať výdavky spojené s týmito operáciami,
vykonávať operácie na finančných trhoch na prospech finančného hospodárenia Slovenskej republiky,
povoliť v odôvodnených prípadoch použitie príjmov rozpočtových organizácií súvisiacich s predajom majetku v zahraničí, so službami plne financovanými zo štátneho rozpočtu alebo ktoré rozpočtové organizácie dokážu svojou činnosťou ovplyvniť,
Zákon Národnej rady Slovenskej republiky č. 10/1993 Z. z. o Fonde zamestnanosti Slovenskej republiky a o zmene a doplnení niektorých ďalších zákonov v znení neskorších predpisov.Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.Zákon Národnej rady Slovenskej republiky č. 274/1994 Z. z. v znení zákona Národnej rady Slovenskej republiky č. 374/1994 Z. z.Zákon Národnej rady Slovenskej republiky č. 276/1993 Z. z. o Poisťovni Ministerstva vnútra Slovenskej republiky a o financovaní zdravotného poistenia v znení neskorších predpisov.Zákon Národnej rady Slovenskej republiky č. 92/1994 Z. z. o Vojenskej zdravotnej poisťovni v znení zákona Národnej rady Slovenskej republiky č. 374/1994 Z. z.
Napríklad § 73a zákona č. 100/1988 Zb. o sociálnom zabezpečení v znení neskorších predpisov, zákon Slovenskej národnej rady č. 135/1992 Zb. o poskytovaní sociálnych služieb právnickými a fyzickými osobami.
DVANÁSTA ČASŤ ŠTÁTNY ZÁVEREČNÝ ÚČET A ŠTÁTNE FINANČNÉ AKTÍVA A PASÍVA SLOVENSKEJ REPUBLIKY
§ 49 Štátny záverečný účet
§ 50 Štátne finančné aktíva a pasíva Slovenskej republiky
Dátum účinnosti do: 07.12.1998